Some Girls

Some Girls er et album av The Rolling Stones, utgitt i juni 1978.

Some Girls var inspirert av strømningene i musikken på denne tiden og er blant Stones' bredeste rent musikalsk. Her finner man elementer fra disco («Miss You») og punkrock («Shattered») så vel som country («Far Away Eyes») iblandet Stones' tradisjonelle bluesrock. De gjorde også en cover av en soulballade som toppet Billboards singelista i 1971 med Temptations, «Just My Imagination (Running Away With Me)». Stones forkortet tittelen til «Imagination» og rocket den opp litt.

Samspillet mellom Ron Wood og Keith Richards imponerte spesielt på albumet. De hadde etter hvert utviklet et unikt samspill der de byttet på å spille rytme- og leadgitar. Spesielt kom dette godt til syne i balladen «Beast of Burden». Mick Jagger hadde også lært seg å spille gitar i løpet av 1970-årene, noe som gav låtene en ekstra dimensjon når bandet kunne bruke tre gitarer, eksempelvis som på «Respectable».

Plateomslaget ble laget av Peter Corriston. Han brukte bilder av flere kjente kvinner i tillegg til Stones. Blant disse var kvinnene var Lucille Ball, Farrah Fawcett, Judy Garland, Raquel Welch, Brigitte Bardot og Marilyn Monroe. Da albumet kom ut truet flere av disse med rettssak siden det ikke var spurt om tillatelse til å bruke bildene. Det originale plateomslaget ble senere forandret.

Some Girls ble svært godt mottatt både av kritikere og publikum. Albumet nådde første- og andreplass på albumlistene i henholdsvis USA og Storbritannia og ble med det bandets mestselgende studioalbum. Av kritikerne ble det hyllet som det beste siden dobbeltalbumet Exile on Main St. fra 1972.

Mick Jagger uttalte i 1982 «Jeg synes ikke Some Girls var veldig bra fordi albumet var fullt av veldig enkle to-akkord-sanger, og jeg synes de dro litt ut».

«Miss You» ble Stones' største slager på fem år da den nådde henholdsvis første- og andreplass på hitlistene i USA og Storbritannia. Også «Beast of Burden», «Respectable» og «Shattered» ble utgitt som singler og fikk gode mottakelser, om enn ikke like gode som «Miss You».

I 2011 kom en deluxe-utgave av Some Girls med en bonusdisk med uutgitte innspillinger fra perioden.

Sporliste 

Alle sanger er skrevet av Mick Jagger og Keith Richards, med mindre noe annet er oppgitt.
Side én
«Miss You» – 4.49
«When the Whip Comes Down» – 4.21
«Imagination» (Norman Whitfield/Barrett Strong) – 4.38
«Some Girls» – 4.36
«Lies» – 3.11
Side to
«Far Away Eyes» – 4.23
«Respectable» – 3.07
«Before They Make Me Run» – 3.25
«Beast of Burden» – 4.25
«Shattered» – 3.47

2011 bonusdisk
«Claudine» - 3:42
«So Young» - 3:18
«Do You Think I Really Care?» - 4:22
«When You’re Gone» (Jagger/Richards/Ronnie Wood) - 3:51
«No Spare Parts» - 4:30
«Don’t Be a Stranger» - 4:06
«We Had It All» (Troy Seals/Donnie Fritts) - 2:54
«Tallahassee Lassie» (Bob Crewe/Frank C. Slay/Frederick A. Picariello) - 2:37
«I Love You Too Much» - 3:10
«Keep Up Blues» - 4:20
«You Win Again» (Hank Williams) - 3:00
«Petrol Blues» - 1:35

Personell
The Rolling Stones
 Mick Jagger – sang, gitar, piano på «Far Away Eyes»
 Keith Richards – akustisk og elektrisk gitar, piano på «Far Away Eyes», bass og sang på «Before They Make Me Run»
 Ron Wood – akustisk, elektrisk og slide gitar, pedal steelgitar, bass på «Shattered»
 Charlie Watts – slagverk, perkusjon
 Bill Wyman – bass, synthesizer

Øvrige medvirkende
 Sugar Blue - munnspill
 Mel Collins - saksofon på «Miss You»
 Ian McLagan – elektrisk piano på «Miss You», orgel på «Imagination»
 Ian Stewart - piano på bonussporene

Utmerkelser
Some Girls kom i 2003 som nr. 269 på Rolling Stones liste over de beste album noensinne.

Referanser

Eksterne lenker   
 
 Some Girls på The Rolling Stones' offisielle nettsider

Some Girls
Musikkalbum fra 1978